open-index/open-wikipedia-markdown huggingface dataset:
Šárka Rezková

**Šárka Rezková** (* 16. marec 1969, Cheb) je česká speváčka a podnikateľka . Duety naspievala napr. s Naďou Urbánkovou, Karlom Zichom, Karlom Černochom, Romanom Horkým. Jej manželom bol český hudobník Jiří Brabec. Okrem spievania tiež podnikala v odbore gastronómie v Prahe, kde s priateľom prevádzkovala cukráreň.

## Diskografia
* 1992 *Country Show On Broadway - [[Newyjou]] - Šárka Rezková* - Edit, CD 

### Sólové albumy
* 1997 *Borůvková* - Monitor-EMI, MC, CD 
* 2000 *Můžu chtít víc* - BMG Ariola, MC, CD
* 2004 *Sedmikrásná* - Areca Multimedia, CD
* 2006 *S tebou být...* - Areca Multimedia, CD

### Kompilácie
* 1998 *Country bez hranic* - Edit, MC, CD
** „Nic moc“
* 2000 *Country Express Praha - Nashville* - Popron, MC, CD
* 2004 *Nejkrásnější country dueta 2* - Supraphon SU 5549-2 311, CD
** 18.„ Klíče k zázrakům (Please Remember Me)“ - Karel Zich a Šárka Rezková 
* 2000 *Hity Mirka Hoffmanna - [[Mirek Hoffmann]]* - Supraphon SU 5549-2 311, CD
** 11. „Studený ráno“ 
* 2006 *Šťastné a veselé - Vánoční zpívání* - Česká televize, Universal Music, DVD 
** 22. „Ať v příštím roce máme starostí míň“ - Karel Černoch a Šárka Rezková

## Knihy
* Šárka Rezková a Jana Doležalová: *Kus mého života s Jiřím Brabcem*, XYZ (názov vydavateľstva), 2006, ISBN 	80-87021-28-2,

## Referencie

### Externé odkazy
* Oficiálne stránky - sarkarezkova.cz 
* Šárka Rezková - osobnosti.cz

Kategória:České country speváčky
Kategória:České popové speváčky
Kategória:České herečky divadelných muzikálov
Kategória:Českí podnikatelia
Kategória:Osobnosti z Chebu
Moravská národní obec

**Moravská národná obec** je nepolitické občianske združenie venujúce sa moravskej kultúre, tradíciám a Morave všeobecne. V praxi však usiluje aj o presadenie niektorých politických cieľov, ako je napr. obnova krajinského zákonodarného orgánu pre moravské územie. Obec bola založená v októbri 1990 v Brne ako nástupca skoršieho *Klubu priateľov Moravy*, existujúceho už od roku 1985. Združenie, u niektorých radníc na Morave ako aj na krajskom úrade Juhomoravského kraja, dosiahlo vyvesenia moravskej vlajky. Poriada tiež pochody moravských patriotov alebo kultúrne oslavy.

## Externé odkazy
* Za Moravu! – oficiálne stránky Moravskej národnej obce 

Kategória:Morava
Kategória:Občianske združenia v Česku
Quartier de la Gare

**Quartier de la Gare** (*Staničná štvrť*) je 50. štvrť v Paríži, ktorá je súčasťou 13. obvodu. 

Má rozlohu 304,4 ha a ohraničujú ju boulevard périphérique na juhu, Avenue de Choisy na západe, Boulevard Vincent-Auriol na severe a rieka Seina na východe.

Názov štvrte je odvodený od blízkosti Slavkovskej stanice, ktorá samotná sa však nachádza v susednej štvrti Salpêtrière.

## Dejiny
thumb|left|Pôvodná výstavba pomaly mizne
Toto územie bolo tradične poľnohospodárskou oblasťou, nachádzali sa tu pastviny, polia a vinohrady. Ležala mimo hraníc Paríža a patrila k dedine Ivry-sur-Seine. Keď bola v roku 1860 oblasť pripojená k Parížu, došlo k premene štvrte. Nízke ceny pozemkov priťahovali podnikateľov a rozvíjal sa tu priemysel, vyrástli veľké dielne železničnej spoločnosti *Orléans* a tiež železničné prekladisko. To všetko malo za následok rýchly rast počtu obyvateľov. Zatiaľ čo v roku 1860 mala štvrť 9 432 obyvateľov, v roku 1869 tu žilo už 19 395 ľudí, najviac v robotníckych profesiách. Obyvateľstvo žilo väčšinou v nevyhovujúcej zástavbe s nedostatočným hygienickým zázemím. Medzi svetovými vojnami prišlo k čiastočnému zlepšeniu situácie. Na juhu štvrte zmizli provizórne baraky a boli postavené moderné domy s lacným bývaním. Na mieste starej plynárne vznikol verejný park Choisy.

Ešte väčšia zmena prebehla v 60. rokoch 20. storočia. V rámci rozsiahlej renovácie nazvanej *Deux-Moulins* (Dva mlyny) boli rozsiahle oblasti úplne zrúcané a na ich mieste vyrástli výškové obytné domy s rozsiahlymi zelenými priestranstvami. V roku 1975 bola dokončená obytná štvrť *Olympiades* na mieste starej nákladnej stanice. Túto štvrť následne osídlili najmä prisťahovalci z Ďalekého východu, ktorí tu v západnej časti vytvorili ázijskú štvrť.

V 90. rokoch modernizácia pokračovala. V roku 1996 bola otvorená budova Bibliothèque nationale de France, štvrťou prechádza nová linka 14 parížskeho metra. Proces modernizácie celej štvrte pokračuje i v súčasnosti výstavbou obchodnej štvrte na brehu Seiny nazvanej *Paris Rive Gauche*.

## Vývoj počtu obyvateľov

## Externé odkazy
* Štatistika o 13. parížskom obvode (formát pdf)

## Zdroj

Kategória:Parížske administratívne štvrte
Osemvalcový vidlicový motor

[thumb|Motor [BMW S65 4,0 V8]]
**Osemvalcový vidlicový motor** (iné názvy: **osemvalcový V-motor, V8, vidlicový osemvalec, osemvalcový motor/osemvalec do V, osemvalcový motor/osemvalec s valcami do V/s usporiadaním valcov do V/s usporiadaním do V**) je označenie vidlicového motora s ôsmimi valcami. Valce v motore V8 sú zvyčajne v 90° uhle, no používa sa zovretie i v 75° a 60° uhle.

Vidlicový osemvalec používali v časoch najväčšej slávy i osobné automobily Tatra 603 a Tatra 613.

Americké motory V8 sa používali v tzv. muscle car automobiloch ako Ford Mustang alebo Dodge Challenger či Chevrolet Camaro, ale takisto sa používajú vo vozidlách typu pick-up. V Európe motory V8 používajú výrobcovia luxusných a športových automobilov ako sú Aston Martin, Audi, BMW, Ferrari, Jaguar, Mercedes-Benz, Porsche alebo Volkswagen.

Masová výroba motorov V8 v USA sa začala v 40. rokoch. Valce sú montované pod uhlom 90°. Určitý čas sa motory V8 so zdvihovým objemom 2,4 l používali vo Formule 1.

Vznetové V8 motory so zdvihovým objemom až do 18 000 cm³ (18 litrov), prepĺňaním a výkonom až 700 koní sa používajú v nákladných automobiloch a autobusoch. Vidlicový 8 valcový motor používali napríklad nákladné automobily Tatra 148 a Tatra 815.

## Pozri aj
* V6
* V10
* V12

## Referencie

## Iné projekty

Kategória:Vidlicové motory
Kategória:Osemvalcové motory
Moulin Rouge

thumb|Moulin Rouge v noci.
thumb|Záber na svetoznámy mlyn, znak Moulin Rouge.

**Moulin Rouge** (*Červený mlyn*) je svetoznámy francúzsky kabaret na *Boulevard de Clichy* v štvrti Montmartre v Paríži.

Kabaret vybudoval v roku 1889 Joseph Oller, vlastník známej Olympie.

Za mnoho desaťročí sa v priestoroch Moulin Rouge predstavilo veľa slávnych umelcov, ako napríklad La Goulue, Josephine Baker, Frank Sinatra, Jean Gabin, Yvette Guilbertová, Jane Avrilová, Mistinguett, Le Pétomane, Édith Piaf, Ella Fitzgerald, La Toya Jackson a veľa ďalších. O tomto kabarete bolo tiež natočených niekoľko celovečerných filmov, filmových dokumentov a poviedok.

## Iné projekty

## Externé odkazy
* oficiálna stránka
*  Reportáž na ihned.cz

## Zdroj

Kategória:Kultúra v Paríži
Kategória:Stavby v Paríži
Kategória:18. obvod (Paríž)
Kategória:Montmartre
Motorové vozidlo

**Motorové vozidlo** je dopravný prostriedok, ktorý na svoj pohon využíva silu niektorého z druhov motora a ktorý sa využíva na prepravu ľudí alebo materiálu po komunikáciách alebo v teréne. Najčastejšie sa v motorových vozidlách používajú spaľovacie motory, aj keď sa používajú aj iné varianty ako napr. elektromotory. Motorovými vozidlami sú aj špeciálne vozidlá a pojazdné pracovné stroje, ktoré nie sú v prvom rade určené na prepravu.

## Konštrukcia motorových vozidiel
Motorové vozidlá sa podľa konštrukcie delia na:
* jednostopové - motocykle, bicykle s pomocným motorom atď.
* dvojstopové - osobné a nákladné automobily, autobusy, špeciálne vozidlá atď.
Niektoré základné parametre pre konštrukciu motorových vozidiel (prípustná šírka, výška, dĺžka, hmotnosť) (tiež výkon motorčeka bicykla, kolobežky,...) upravuje  vyhláška 134/2018 Z.z.

## Kategória motorového vozidla
Podľa §4 ods.(2) zákona 106/2018 Z.z. sa vozidlá členia na tieto základné kategórie:
*a) kategória L – dvojkolesové motorové vozidlá, trojkolesové motorové vozidlá a štvorkolky,
*b) kategória M – motorové vozidlá s najmenej štyrmi kolesami navrhnuté a konštruované najmä na prepravu osôb a ich batožiny,
*c) kategória N – motorové vozidlá s najmenej štyrmi kolesami navrhnuté a konštruované najmä na prepravu nákladu,
*d) kategória O – prípojné vozidlá,
*e) kategória T – kolesové traktory,
*f) kategória C – pásové traktory,
*g) kategória R – prípojné vozidlá za traktor,
*h) kategória S – ťahané vymeniteľné zariadenia za traktor,
*i) kategória P – pracovné stroje,
*j) kategória LS – snežné skútre,
*k) kategória V – ostatné vozidlá, ktoré sa nedajú zaradiť do predchádzajúcich kategórií. (bickykle, kolobežky, záprahové vozidlá,...)
*Poz. zákon 106/2018 Z.z. upravuje ďaľšie podrobnosti  katégórií a druhov vozidiel.*

## Starostlivosť o motorové vozidlo
* Diagnostika motorových vozidiel
* Údržba motorových vozidiel
* Oprava motorových vozidiel
* Ochrana životného prostredia: legislatíva, využitie odpadov, recyklácia, likvidácia vozidiel

## Pozri aj
* Vozidlový motor
* Drezina

## Referencie


Kategória:Motorové vozidlá
Yvette Guilbertová

**Yvette Guilbertová** (rodená **Emma Laure Esther Guilbert**, * 20. január 1865, Paríž, Francúzsko – † 4. február 1944, Aix-en-Provence) bola francúzska speváčka a herečka, dnes známa najmä z obrazov Henriho de Toulouse-Lautreca. Boli priatelia a venoval jej svoje druhé album kresieb. 

Za svoje spevácke zásluhy bola v roku 1922 vyznamenaná Radom čestnej légie.

## Iné projekty

## Externé odkazy
* 

## Zdroj

Kategória:Francúzske speváčky
Kategória:Francúzske divadelné herečky
Kategória:Francúzske filmové herečky
Kategória:Osobnosti z Paríža
Kategória:Nositelia Radu čestnej légie
Jane Avril

**Jane Avril** (vlastným menom **Jeanne Beaudon** * 31. január 1868, Paríž, Francúzsko - † 16. január 1943, Paríž), bola francúzska tanečnica kankánu, dnes známa najmä z obrazov a plagátov Henriho de Toulouse-Lautreca.

## Literatúra
* François Caradec: *Jane Avril. Au Moulin Rouge avec Toulouse-Lautrec*, Frayard, Paris 2001, ISBN 2-213-60888-1
* Jose Shercliff: *Jane Avril vom Moulin Rouge. Roman*, Rowohlt, Reinbek 1956 (rororo; Bd. 184)

## Iné projekty

## Zdroj

Kategória:Narodenia v 1868
Kategória:Úmrtia v 1944
Kategória:Francúzski tanečníci
Kategória:Osobnosti z Paríža
Kategória:Osobnosti pochované na Père-Lachaise
Vltavická brázda

**Vltavická brázda** je geomorfologický podcelok v juhovýchodnej časti Šumavy. Rozprestiera sa na ploche  a má priemernú nadmorskú výšku . Na západe susedí s Šumavskými pláňami, na severe s Boubínskou hornatinou, Prachatickou hornatinou a Želnavskou hornatinou, na východe s Českokrumlovskou vrchovinou a na juhu s Trojmezenskou hornatinou. Brázda je úzkou erózno denudačnou zníženinou pretiahnutou v smere severozápad – juhovýchod, s výškovou členitosťou 50. Je založená na smerových tektonických poruchách, obmedzená príkrymi zlomovými svahmi. Ploché dno prekrýva mocný kryt zvetralín, údolná niva Vltavy a početné rašeliniská (Mrtvý luh).  

## Geologická stavba
Vltavická brázda prechádza temer všetkými horninovými komplexmi moldanubika (biotitické granitizované ruly, ortoruly, biotitické migmatitické pararuly, svorové ruly kaplickej série) a moldanubického plutónu (dvojsľudový granodiorit, dvojsľudová žula, porfyrická žula).

## Vodstvo
Vltavickou brázdou preteká Vltava, stekajú sa tu Teplá a Studená Vltava. Viac než tretina územia je zatopená Lipenskou nádržou.

## Referencie


## Pozri aj
* Vodná nádrž Lipno
* Národný park Šumava
* CHKO Šumava

## Zdroj

Kategória:Brázdy v Česku
Kategória:Geomorfologické podcelky v Česku
Kategória:Šumava
Blankenberge

**Blankenberge** je mesto v Belgicku ležiace na pobreží Severného mora vo Flámskom regióne v provincii Západné Flámsko.

## Obyvateľstvo
Mesto má približne 19 879 obyvateľov (2014). 

## Mestské časti
thumb|300px|left|Mestské časti Blankenbergu
Od 1. januára 1977 mesto Blankenberge pozostáva z týchto častí (bývalých obcí):
* Blankenberge
* Uitkerke

## Referencie


## Iné projekty

## Externé odkazy
* Oficiálne stránky mesta

Kategória:Mestá v Belgicku
Diksmuide

**Diksmuide** je belgické mesto vo Flámskom regióne v provincii Západné Flámsko.

## Obyvateľstvo
Mesto má približne 16 275 obyvateľov (2010). 

## Mestské časti
Od 1. januára 1977 mesto Diksmuide pozostáva z týchto častí (bývalých obcí):
*Diksmuide
*Beerst
*Esen
*Kaaskerke
*Keiem
*Lampernisse
*Leke
*Nieuwkapelle
*Oostkerke
*Oudekapelle
*Pervijze
*Sint-Jacobskapelle
*Stuivekenskerke
*Vladslo
*Woumen

## Referencie


## Iné projekty

## Externé odkazy
* Oficiálne stránky mesta

Kategória:Mestá v Belgicku
La Goulue

**La Goulue** (vlastným menom **Louise Weberová**, * 13. júl 1866, Clichy, Francúzsko – † 30. január 1929, Paríž) bola francúzska tanečnica kankánu, dnes známa najmä z obrazov a plagátov Henriho de Toulouse-Lautreca.

## Literatúra
Michel Souvais "Moi, La Goulue de Toulouse-Lautrec" Memoires de La Goulue, ed. Publibook, Paris 2008 

## Iné projekty

## Zdroj

Kategória:Francúzski tanečníci
Montmartre

náhľad|Slávne schody na Montmartre
** Montmartre** (*Hora mučeníkov*) je pahorok v Paríži a mestská štvrť, ktorá sa na ňom rozkladá. Medzi miestne významné pamiatky patrí bazilika Sacré-Cœur. Nachádza sa tu aj svetoznámy francúzsky kabaret Moulin Rouge.

## Slávni rodáci
* Maurice Utrillo (* 1883 – † 1955), maliar
* Jean Renoir (* 1894 – † 1979), filmový režisér
* André Malraux  (* 1901 – † 1976), spisovateľ, politik a dobrodružný cestovateľ
* Jean Gabin (* 1904 – † 1976), herec
* Marcel Carné (* 1906 – † 1996), režisér
* Jean-Pierre Cassel  (* 1932 – † 2007), herec

## Iné projekty

## Externé odkazy
* Oficiálna stránka 

## Zdroj


Kategória:18. obvod (Paríž)
Targa

[thumb|[Honda CR-X del Sol VTi VTEC]]

**Targa** je typ karosérie s odnímateľným strešným dielom. Niekedy je tiež vybavená pozdĺžnym držiakom - odnímateľná pevná strecha sa skladá z dvoch častí. Slovo "targa" bolo prvýkrát použité v roku 1965 pri Porsche 911 Targa, hoci prvý sériovo vyrábaný automobil s týmto systémom bol vyrábaný už o päť rokov skôr, a síce Triumph TR4 z roku 1961, kde bol tento systém nazývaný ako surrey top.

Kategória:Automobily podľa typu
Kategória:Karosérie
Obrátenie svätého Pavla

[right|thumb|220px|''Obrátenie svätého Pavla'', 1600 - 1601, olej na plátne, súkromná zbierka kniežaťa Guida Odescaldiho, [Rím. Prvá, odmietnutá verzia obrazu]]
**Obrátenie svätého Pavla** (tal. *Conversione di San Paolo*) je názov obrazu talianskeho barokového maliara Caravaggia.
 
Obraz vznikol súčasne s dielom *[[Ukrižovanie svätého Petra (Caravaggio)|Ukrižovanie svätého Petra]]* pre bočnú kaplnku rímskej baziliky Santa Maria del Popolo. Objednávateľom obrazov bol Tiberio Cerasi, strážca pokladu pápeža Klementa VIII., ktorý nimi plánoval vyzdobiť spomínanú kaplnku.

V prípade *Obrátenia svätého Pavla* ide o druhú verziu obrazu. Prvá verzia, namaľovaná niekedy v priebehu rokov 1600 – 1601 bola odmietnutá a skončila v súkromnej zbierke. Druhá verzia bola, síce s výhradami, prijatá.

Ani v prípade tohto obrazu Caravaggio nezaprel svojský prístup k zobrazeniu námetu, čerpajúceho zo Skutkov apoštolov. Tu je príbeh Saulovho obrátenia vylíčený celkom trikrát. Saul, obávaný a neúprosný prenasledovateľ kresťanov bol s jeruzalemskými kňazmi na ceste do Damasku, keď sa stala udalosť, ktorá spôsobila zmenu v jeho živote:

 (Sk 9,3-8)

Udalosť Caravaggio zobrazil veľmi prosto a stroho. Jemný lúč svetla  zasiahol Pavla, ktorý s roztiahnutými rukami padá, zhodený z koňa. Na rozdiel od prvej verzie obrazu tu Pavol nie je starý bradatý muž, ale mladík v odeve rímskeho vojaka. V ležiacej polohe je očividne zraniteľný a pokorný.

Pri zhliadnutí hotového diela prítomným prelátom vadil nezvyčajný postoj Pavlovho koňa a zdalo sa im, že umelec kládol príliš veľký dôraz na konský zadok. Napokom obraz prijali a dnes je spolu s protiľahlým *[[Ukrižovanie svätého Petra (Caravaggio)|Ukrižovaním svätého Petra]]* vyhľadávaným umeleckým dielom.

## Zdroje

* G. Lambert, *Caravaggio*, Taschen/Nakladateľstvo Slovart, Praha, 2005, ISBN 80-7209-750-4
* H. Langdonová, *Caravaggio*, BB art, Praha, 2002, ISBN 80-7257-898-7

Kategória:Caravaggio
Kategória:Barokové výtvarné umenie
Ukrižovanie svätého Petra

**Ukrižovanie svätého Petra** môže byť:

* smrť svätého Petra, pozri Peter (apoštol)
* obraz talianskeho maliara Caravaggia, pozri Ukrižovanie svätého Petra (Caravaggio), 
* obraz talianskeho maliara Michelangela Buonarrotiho, pozri Ukrižovanie svätého Petra (Michelangelo)
* obraz talianskeho maliara Guida Reniho, pozri Ukrižovanie svätého Petra (Guido Reni)
* obraz talianskeho maliara Luca Giordaniho, pozri Ukrižovanie svätého Petra (Luca Giordano)

## Pozri aj

* Kríž svätého Petra
Vyhnatová

**Vyhnatová** () je vrch v hlavnom hrebeni Kremnických vrchov. Leží nad obcami Kordíky a Králiky, približne  západne od Banskej Bystrice. Vrcholom prechádza  značená turistická magistrála Cesta hrdinov SNP.

## Poloha
Nachádza sa v strednej časti Kremnických vrchov, v geomorfologickom podcelku Flochovský chrbát. Vrch leží na hranici Žilinského a Banskobystrického kraja a okresov Turčianske Teplice a Banská Bystrica. Vrcholom zároveň prechádza hranica katastrálnych území obcí Turček, Kordíky a Tajov.

## Opis
Vyhnatová je tretí najvyšší vrch Kremnických vrchov a dominuje tejto časti hlavného hrebeňa. V lesnatom hrebeni susedí na juhu sedlom Tunel () oddelená Skalka, severne situovaný Kordícky štít () a Tabla () oddeľuje Kordícke sedlo (). Východným smerom dominuje vrch Sokolie () a západne susedí Vlčí vrch () a vrch Farba (). Východné svahy odvodňujú prítoky Tajovského potoka, západná časť je pramennou oblasťou rieky Turiec. Vrcholom vedie Cesta hrdinov SNP, ktorú v blízkych sedlách križujú značené chodníky z okolitých obcí.

### Výhľady
Zalesnený vrch ponúka minimum lokalít, vhodných na rozhľad, napriek tomu malé otvorené časti poskytujú výhľady najmä na okolie. Okrem susedných vrchov pohoria je z Vyhnatovej pozorovateľná južná časť Veľkej Fatry, západná časť Nízkych Tatier, Poľana i Veporské vrchy.

## Prístup
* po  značke (Cesta hrdinov SNP):
** z juhu zo Skalky () cez Sedlo Tunel
** zo severu zo sedla Malý Šturec cez Svrčinník a Kordícke sedlo
* po  značke:
** z Kordík cez Kordícke sedlo
** z Turčeka cez rázc. Studený žľab a Kordícke sedlo
** z Tajova cez rázcestie Tichá a Sedlo Tunel
* po  značke z Horného Turčeka a Sedlo Tunel ()

## Referencie

## Pozri aj
* Cesta hrdinov SNP
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Vrchy v okrese Turčianske Teplice
Kategória:Kordíky
Kategória:Turček (okres Turčianske Teplice)
Kategória:Králiky
Deformačná zóna

náhľad|250px|Crash test ukazuje, ako deformačná zóna pohlcuje energiu nárazu.
[náhľad|Prierez ukazuje odlišnú silu kovu automobilu [Saab 9000. Bezpečnostná sekcia je zo silnejšieho kovu (červená) v porovnaní s deformačnými zónami (žltá).]]

**Deformačná zóna** automobilu je štrukturálny prvok navrhnutý tak, aby absorboval energiu pri nehode kontrolovanou deformáciou. Táto energia je oveľa vyššia ako je zvyčajne uznávaná. Závažnosť kolízie s tyčou alebo stromom v rýchlosti 60 km/h je podobná pádu z 10 metrovej výšky na tvrdý povrch. Zvyčajne sú deformačné zóny umiestnené v prednej časti vozidla, kvôli zmierneniu vplyvu čelnej zrážky, hoci môžu byť aj v iných častiach vozidla.

Prvý príklad konceptu deformačnej zóny použil inžinier automobilky Mercedes-Benz, Béla Barényi v roku 1959 na automobile Mercedes-Benz W111. Táto inovácia bola prvýkrát patentovaná automobilkou Mercedes-Benz začiatkom roku 1950. Patent 854157, udelený v roku 1952 opisuje rozhodujúci prvok pasívnej bezpečnosti. Barényi rozdelil karosériu do troch sekcií: tuhý nedeformovateľný priestor pre cestujúcich a deformačné zóny vpredu a vzadu. Sú navrhnuté tak aby absorbovali energiu nárazu (kinetickú energiu) deformácie pri kolízii.

## Referencie

## Pozri aj
* Bezpečnosť automobilov
* Nárazová skúška
* Zvodidlo
* Metóda konečných prvkov

## Externé odkazy
*Deformačné zóny v automobiloch

Kategória:Pasívna bezpečnosť automobilov
Svrčinník

**Svrčinník** () je druhý najvyšší vrch Kremnických vrchov. Leží nad obcou Dolný Harmanec, približne  severozápadne od Banskej Bystrice. Vrcholom prechádza  značená turistická magistrála Cesta hrdinov SNP.

## Poloha
Nachádza sa v severnej časti Kremnických vrchov, v geomorfologickom podcelku Flochovský chrbát. Mohutný vrch leží na hranici Žilinského a Banskobystrického kraja a okresov Turčianske Teplice a Banská Bystrica. Na vrchole Svrčinníka sa stretávajú katastrálne územia obcí Horná Štubňa, Turček, Čremošné a Dolný Harmanec. Tvorí spoločný masív s Flochovou, najvyšším vrchom Kremnických vrchov, ktorá je oddelená plytkým sedlom Flochovej.

## Opis
Lesnatý no na vrchole pomerne plochý masív leží v hlavnom hrebeni pohoria. Susedná, západne situovaná Flochová je vyššia len o 4 metre a oddelená nevýrazným sedlom (). Veľká časť Svrčinníka patrí do rovnomennej národnej prírodnej rezervácie. Plošinou na vrchole vedie z rázcestia v sedle Cesta hrdinov SNP do sedla Malý Šturec, odkiaľ je najjednoduchší prístup do tejto časti Kremnických vrchov. Susednými významnými vrchmi sú na západe Flochová () a Javorová studňa (), na severe Priečny vrch () a východne ležiaca Tabla (), ktorou pokračuje hlavný hrebeň na Skalku (). Južné svahy sú pramennou oblasťou zdrojníc rieky Turiec, východné svahy odvodňujú prítoky Harmanca a severné oblasti prítoky Teplice.

### Národná prírodná rezervácia
Veľká časť vrchu patrí do rovnomennej národnej prírodnej rezervácie, ktorá bola v roku 2001 vyhlásená na ploche 2 224 900 m². Predmetom je ochrana zachovalého komplexu lesných spoločenstiev Kremnických vrchov vo 4. až 7. vegetačnom stupni s prirodzeným drevinovým zložením a typickou prirodzenou štruktúrou, miestami až pralesného charakteru, na ktoré sú viazané mnohé chránené a ohrozené druhy fauny Západných Karpát.

### Výhľady
Vrcholové partie lesnatého plochého vrchu neposkytujú veľa možností na výhľady. Malé otvorené časti poskytujú ďaleké výhľady najmä východným smerom a z vhodných lokalít je okrem susedných vrchov pohoria pozorovateľná južná časť Veľkej Fatry, západná časť Nízkych Tatier, Poľana i Vepor.

## Prístup
* po  značke (Cesta hrdinov SNP):
** z juhu zo Skalky () cez sedlo Flochovej ()
** zo severu z Krížnej () cez sedlo Malý Šturec
* cez Sedlo Flochovej:
** po  značke z Turčianskych Teplíc cez Čremošné a Flochovú
** po  značke z Turčeka 
** po  značke z rázc. pri chate Bartoška
** po  z Kordík cez Kordícke sedlo

## Referencie

## Pozri aj
* Flochová
* Cesta hrdinov SNP
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Chránené územia v okrese Turčianske Teplice
Kategória:Chránené územia v okrese Banská Bystrica
Kategória:Národné prírodné rezervácie v Žilinskom kraji
Kategória:Národné prírodné rezervácie v Banskobystrickom kraji
Kategória:Vrchy v okrese Banská Bystrica
Kategória:Vrchy v okrese Turčianske Teplice
Kategória:Dolný Harmanec
Kategória:Turček (okres Turčianske Teplice)
Kategória:Horná Štubňa
Sedlo Tunel

**Sedlo Tunel** () je sedlo v hlavnom hrebeni Kremnických vrchov, oddeľujúce Vyhnatovú od Skalky. Leží nad obcou Králiky a stretávajú sa v ňom 3 červeno značené chodníky.

Sedlom prechádza turistická magistrála Cesta hrdinov SNP. Jedinečnou technickou pamiatkou je Görgeiho tunel, ktorý bol vybudovaný už v 14. storočí a popod horský hrebeň v priestore sedla uľahčovala prechod tzv. *Zlatou cestou* z Banskej Bystrice do Kremnice. 

## Prístup
* po  značke z Horného Turčeka
* po  značke z obce Tajov cez rázcestie Tichá
* po  značke zo Skalky, Vyhnatovej alebo Bystrického sedla ()

## Referencie

Kategória:Sedlá v Kremnických vrchoch
Kategória:Geografia okresu Banská Bystrica
Kategória:Geografia okresu Turčianske Teplice
Kategória:Tajov
Turček (okres Turčianske Teplice)
Javorník (Šumava)

**Javorník** () je najvyšší vrchol Javorníckej hornatiny ležiaci v severozápadnom okraji okresu Prachatice, nad rovnomennou dedinou. 

Za dôb druhej svetovej vojny bol Javorník najvyššou horou Čiech na území protektorátu a rozhľadňa slúžila ako protiletecká pozorovateľňa.

## Rozhľadňa
Šumavský spisovateľ Karel Klostermann mal toto miesto v obľube a spolu so svojimi priateľmi sa usilovali o výstavbu rozhľadne. Prípravy prerušila svetová vojna, preto k ďalším prípravám ku stavbe došlo až v medzivojnovom období. Kamenná rozhľadňa bola dokončená a sprístupnená 28. augusta 1938 a nesie meno spisovateľa Klostermanna. Po dostavbe bola vysoká , ale v 70. rokoch 20. storočia ju prerástol okolitý smrekový les, čím prestala plniť svoju funkciu. V rokoch 2002–2003 bola nastavená na výšku , pri čom vyhliadková plošina je  nad zemou. Od tej doby slúži i pre mobilných operátorov.

## Iné projekty

## Externé odkazy
* Rozhľadňa na Javorníku
* Javorník – rozhľadňa 

## Zdroj

Kategória:Vrchy na Šumave
Kategória:Rozhľadne v Juhočeskom kraji
Kategória:Okres Prachatice
Kategória:Tisícovky v Česku
Bobík

**Bobík** alebo **Veľký Bobík** (), ) je juhočeský vrch v Boubínskej hornatine. Nachádza sa  severne od Volarov. Ostro tvarovaný Bobík tvorí spolu s oblým masívom Boubína charakteristickú siluetu Šumavy viditeľnú aj zo značne vzdialených miest vo vnútrozemí Čiech.

## Vrchol
Na vrchole Bobíka stávala drevená štvorposchodová triangulačná veža. Tá sa však nezachovala a v súčasnosti je vrchol pokrytý lesom, prakticky bez výhľadu (s výnimkou malého výseku medzi stromami na sever). Je tam umiestnená vrcholová kniha.

## Prístup
Bobík je prístupný z niekoľkých smerov. Najkratšia cesta () na vrchol vedie od západu zo železničnej zástavky Zátoň po modrej a červenej turistickej značke. Na Bobík vedie aj červená značka od juhu z Volarov () a od severu z Vimperku (), na ktorú sa v sedle pod Bobíkom od východu napája modrá značka zo Záblatia ().

## Zaujímavosti
* Alpská vyhliadka - nachádza sa na južnom svahu, cca  od vrcholu, postupne zarastá smrekovými porastmi

## Externé odkazy
* Bobík na www.tisicovky.cz

## Zdroj

Kategória:Vrchy na Šumave
Kategória:Okres Prachatice
Kategória:Tisícovky v Česku
Kordícke sedlo

**Kordícke sedlo** () je sedlo v hlavnom hrebeni Kremnických vrchov, oddeľujúce vrcholy Vyhnatová a Tabla (). Je pomenované podľa obce Kordíky pri Banskej Bystrici, nad ktorou leží.

Sedlom prechádza  značená turistická magistrála Cesta hrdinov SNP.

## Prístup
* po  značke z Vyhnatovej alebo rázc. Pod Tablou 
* po  značke z obce Kordíky alebo Horného Turčeka cez rázc. Studený žľab

## Referencie

## Zdroje
* Poloha na turistickej mape

Kategória:Sedlá v Kremnických vrchoch
Kategória:Geografia okresu Banská Bystrica
Kategória:Geografia okresu Turčianske Teplice
Mlynár

**Mlynár** môže byť:

* odborník na mletie obilia v mlyne, pozri mlynár (povolanie)
* vrch vo Vysokých Tatrách, pozri Mlynár (vrch)
* priezvisko, pozri Mlynár (priezvisko), napr.:
** Ján Mlynár, slovenský politik (HZDS)

## Pozri aj
* Mlynář
* Mlynárovce
* Mlynárik
* mlyn
Mlynář

**Mlynář** je priezvisko, pozri Mlynář (priezvisko), napr.:

* Miroslav Mlynář (* 1966), akademický sochár, maliar, medailér a šperkár
* Vladimír Mlynář (* 1966), český politik a novinár
* Zdeněk Mlynář, viacero osôb

## Pozri aj
* Mlynár
King Kong (film z roku 2005)

***King Kong*** je americko-novozélandský dobrodružný film z roku 2005.

## Dej

Film sa odohráva v 30. rokoch 20. storočia. Ambiciózny režisér chce natočiť film na "Ostrove lebiek" o gigantickej gorile. Počas nakrúcania mu bude obetovaná herečka, do ktorej sa Kong zamiluje. Filmári toho využijú k jeho únosu do New Yorku, kde ho predstavujú ako "8. div sveta ". Film končí pádom mŕtvej opice z Empire State Building.

## Externé odkazy
* Oficiálna webstránka 

Kategória:Filmy z 2005
Kategória:Filmové remaky
Kategória:Filmy režírované Petrom Jacksonom
Kategória:Filmy podľa názvu
Ned Flanders

**Nedward „Ned“ Flanders** je fiktívna postava z amerického animovaného seriálu Simpsonovci. Prvýkrát sa v seriáli objavil v úvodnej časti „Vianoce u Simponovcov“. Je susedom rodiny Simpsonovcov.

## Opis postavy
Ned Flanders je stredného vzrastu, má hnedé vlasy, fúzy a nosí okuliare. Je to dobromyseľný človek, zbožný evanjelik, ktorý sa striktne pridŕža doslovného výkladu Biblie. Často chce radu od reverenda Lovejoya a to aj v maličkostiach, toho však jeho problémy nezaujímajú. Je vdovec, jeho manželka sa volala Maude a zahynula pri nehode na automobilovom štadióne. Má dvoch synov, Roda a Todda.

Po väčšinu svojho života pracoval ako lekárnik. V seriáli vlastní obchod s potrebami pre ľavákov.

V seriáli je zobrazený ako protiklad Homera Simpsona. Jeho rodina, práca a sebadisciplína vyvolávajú v Homerovi pocit nenávisti. Často Nedovi kradne veci.

Kategória:Postavy v Simpsonovcoch
Národný týždeň manželstva

**Národný týždeň manželstva** (Marriage Week) je medzinárodná kampaň ktorá sa koná na podporu manželstva. Kampaň vznikla v roku 1997 v Spojenom kráľovstve. Organizovali ju manželia Richard Kane (ktorý bol vo vedení Christian charity Marriage resource) a Maria Kane, ktorí chceli poukázať na význam manželstva v živote. Na Slovensku sa táto kampaň uskutočnila prvýkrát v roku 2011. Do kampane sú zapojené rôzne cirkvi, politici, média, mestá a obce. Vo forme rôznych zliav sú zapojené kvetinárstva, reštaurácie, kaviarne, kultúrne inštitúcie. Organizujú sa prednášky, manželské poradne.

## Krajiny

## Rok 2011
V roku 2011 sa Národný týždeň manželstva konal v týchto krajinách:
* 7. – 14. február, Spojené kráľovstvo, Holandsko, Nemecko, Rumunsko, Severné Írsko, Slovensko, Švajčiarsko, USA
* 11. – 17. február, Austrália
* 11. – 20. február, Maďarsko 
* 14. – 20. február, Česko 

### Slovensko
Heslom kampane bolo *Na všetko dvaja*. Na Slovensku sa kampaň konala pod záštitou Silvie Gašparovičovej. V niektorých tlačových médiách bola kampaň podporovaná rôznymi článkami. V Slovenskom rozhlase bola napríklad téma relácie *Kontakty* (vysielané 9. 2.) venovaná kampani, kde Dagmar Mozolová a Peter Kremský z organizačního výboru spolu s psychológom Ľubošom Lachom hovorili na tému manželstva.

### Česko
Mottom 5. ročníka kampane v Česku bolo *Věrnost není slabost*.

## Rok 1997
V roku 1997 sa konal v Spojenom kráľovstve prvý ročník.

## Referencie

## Externé odkazy
* Slovenské stránky kampane - ntm.sk
* České stránky - tydenmanzelstvi.cz
* Stránky Marriage Week - marriage-weekinternational.com

Kategória:Manželstvo
Kategória:Týždne
Brabec

**Brabec** môže byť:

* osada v Česku v okrese Jindřichův Hradec, časť obce Nová Včelnice
* priezvisko, pozri Brabec (priezvisko), napr.:
** Antonín Brabec, viacero osôb
** Erich Brabec (* 1977), český futbalista
** F. A. Brabec (* 1954), český režisér a kameraman
** Jakub Brabec (* 1992), český futbalista
** Jaroslav Brabec, viacero osôb
** Jindřich Brabec (1933 – 2011), český hudobný skladateľ
** Jiří Brabec, viacero osôb
** Jiří Moravský Brabec, český folkový textár a publicista
** Ladislav Brabec, viacero osôb
** Lubomír Brabec (* 1953), český gitarista
** Petr Brabec (* 1969), český futbalista
** Richard Brabec (* 1966), český politik, minister životného prostredia
** Václav Brabec-Baron (1906 – 1989), český futbalista
** Viktor Brabec (* 1944), český biofyzik
** Vladimír Brabec (* 1934), český herec
** Ema Brabcová (* 1981), česká speváčka
** Zuzana Brabcová (* 1959), česká spisovateľka
Esnandes

**Esnandes** je  francúzska obec v departemente Charente-Maritime v regióne Poitou-Charentes. Leží pri pobreží Atlantického oceánu. Prvá písomná zmienka o Esnandes je z roku 920.

## Poloha
Obec má rozlohu . Najvyšší bod je položený  a najnižší bod 

## Obyvateľstvo

Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Referencie



## Pozri aj

*Zoznam obcí departementu Charente-Maritime
## Externé odkazy
* Oficiálne stránky obce]

Kategória:Obce v departemente Charente-Maritime
CA Spectrum

**CA Spectrum** je real-time sieťový nástroj, ktorý slúži na monitorovanie a manažovanie sieťových zariadení ako napríklad smerovačov (router), prepínačov (switch) a iných. Poskytuje funkcie ako automatické zisťovanie (auto-discovery), pomocou ktorej je schopný rozpoznávať sieťové prvky a zároveň namodelovať sieťovú topológiu s príslušnými spojeniami.

## Odkazy

* Stránka spoločnosti

Kategória:Počítačové siete
Smart (automobil)

right|thumb|200px|Centrum Smart v Haagu
**Smart** je automobilová značka Daimler AG, výrobca miniautomobilov, ktoré sú vyrábané v Hambachu vo Francúzsku a vo Böblingene v Nemecku. Je predávaný ako "smart" so všetkými malými písmenami s logom Smart, od roku 2010 s znakom písmena "c", ktoré označuje "compact" (kompaktný) a šípkou pre "myslenie vpred".

## Modely
Na rozdiel od pôvodných krátkych Smart Fortwo boli predávané aj športový Smart Roadster a limitované produkcia konceptu z roku 2000 Smart Crosstown a malý automobil Smart Forfour. Tieto modely sa momentálne nevyrábajú. Taktiež boli plány na zavedenie francúzskeho crossoveru na základe modelu Forfour s 4WD pohonom Mercedesu triedy C s názvom Formore, ale industrializácia bola v poslednom okamihu prerušená (aj keď nástroje boli inštalované v montážnom závode) kvôli nepriaznivým výkyvom výmenného kurzu a zníženiu výdavkov, čo viedlo k stratám v Smarte.

### Produkčné modely

### Koncepčné a nevyrábané modely
* Crosstown
* Tridion 4
* Formore
* Smart Beachcomber

## Referencie

## Iné projekty

## Externé odkazy
* Oficiálna webstránka
* smart komunita 

Kategória:Daimler AG
Kategória:Miniautomobily
Focke-Wulf Ta 283

**Focke-Wulf Ta 283** bolo nikdy nerealizované nemecké raketové lietadlo projektované počas druhej svetovej vojny.

## História lietadla
V júni v roku 1944 vznikol vo firme Focke-Wulf návrh stíhačky so zmiešaným pohonom označený ako Ta 283. Stroj mal byť poháňaný jedným raketovým motorom Walter HWK umiestneným v zadnej časti trupu a dvomi náporovými motormi Lorin, ktoré boli namontované na koncoch výškoviek aby sa predišlo akémukoľvek narušeniu prúdenia vzduchu. Išlo o dolnoplošník, ktorého krídla mali šípovitosť 45°. Stroj bol vybavený pretlakovou kabínou.

## Výkony a výzbroj
Výzbroj mali tvoriť dva kanóny MK 108 kalibru . Výkonný Strahlrohrjäger („prúdová stíhačka“) by sa s najvyššou rýchlosťou /h pravdepodobne stal nástupcom stíhačky Messerschmitt Me 262, ale kvôli prebiehajúcim prácam na návrhu Ta 183 bol projekt prerušený a lietadlo zostalo iba na rysovacích doskách.

## Zrušenie projektu
Kvôli prácam na Focke-Wulf Ta 183 musel byť projekt prerušený. Focke-Wulf Ta 283 by ale s najväčšou pravdepodobnosťou nemal dostatočné manévrovateľné schopnosti. Ako skoro všetky nerealizované nemecké projekty by bol dosť drahý, hlavne kvôli motorom čo si už Nemecko nemohlo v rokoch 1944 – 1945 dovoliť.

## Nájdenie prototypu
Prototyp stroja Ta 283 bol postavený v marci 1945. Nemecko ale už nemalo peniaze na testovanie tohto stroja. Prototyp bol uložený v Pennemude na pobreží Baltského mora, kde ho hneď po dobytí Berlína našli Rusi v perfektnom stave a odvliekli ho do ZSSR. Ďalšie osudy tohto prototypu nie sú známe.

## Odvodené stroje
Keďže Ta 283 mal špic z lietadla Messerschmitt Me 262, aj do lietadla Me 262 sa dali nové uplatnenia, a to na dva kusy Me 262 boli pridané namiesto prúdových motorov raketové motory. Stroje ale neboli bojovo nasadené.

Ta 283 sa dá kvôli svojej nerealizácii zaradiť do lietadiel typu „Luftwaffe 1946“ čiže najzvláštnejšie nemecké projekty. Ale vďaka svojmu jedinečnému dizajnu určite nezapadne niekde medzi bláznivými nemeckými projektami.

## Zdroje
* http://www.luft46.com
* Joachim Dressel, Manfred Griehl: *Nemecká raketová letadla 1935-1945*

Ta 283
Kategória:Prototypy nemeckých lietadiel
Biosférická rezervácia Východné Karpaty

náhľad|Mapa
**Biosférická rezervácia Východné Karpaty** je cezhraničné chránené územie globálneho významu, ktoré bolo vyhlásené biosférickú rezerváciu UNESCO. Územie s rozlohou  sa nachádza vo Východných Karpatoch na území Poľska, Slovenska a Ukrajiny. Toto územie bolo od roku 1992 iba na území Poľska a Slovenska a až v roku 1998 sa pripojila aj ukrajinská časť a vznikla tak prvá trilaterálna biosférická rezervácia.

Dominantou slovenskej časti je hrebeň Bukovských vrchov, koncentrácia pôvodných bukových pralesov a drevené kostolíky. Medzi projekty tejto rezervácie, zamerané na udržateľný turizmus, patrí aj navrátenie huculských koní, zubra lesného a bobra.

Územie zahŕňa tieto chránené oblasti:
* Poľsko: Bieszczadzki Park Narodowy (Beskydský národný park) a dve susedné chránené krajinné oblasti *Ciśniańsko-Wetliński Park Krajobrazowy* a *Park Krajobrazowy Doliny Sanu*
* Slovensko: Národný park Poloniny
* Ukrajina: Užanskij nacionaľnij prirodnij park (Užanský národný park) a CHKO Nadsjanskyj regionaľnyj landšaftnyj park

## Iné projekty

## Zdroj
* East Carpathian Biosphere Reserve 

## Externé odkazy
* Turistická mapa
* Turistická / Cykloturistická mapa

Východné Karpaty
Kategória:Národný park Poloniny
Sedlo Flochovej

**Sedlo Flochovej** () je sedlo v hlavnom hrebeni Kremnických vrchov, oddeľujúce dvojicu najvyšších vrchov pohoria. Pomerne plochý masív je nevýrazným sedlom rozdelený na vyššiu Flochovú na západe a len o pár metrov nižší Svrčinník na východ od sedla. 

Sedlom prechádza turistická magistrála Cesta hrdinov SNP a je významnou križovatkou turistických chodníkov.

## Prístup
* po  značke zo sedla Malý Šturec () cez Svrčinník 
* po  značke z Kordíckeho sedla () cez rázc. Pod Tablou 
* po  značke z Turčianskych Teplíc cez Flochovú
* po  značke z Horného Turčeka cez rázc. Studený žľab 
* po  značke od horárne Žarnovica a Bartoška pri Čremošnom 

## Referencie

## Zdroje
* Poloha na turistickej mape

Kategória:Sedlá v Kremnických vrchoch
Kategória:Geografia okresu Turčianske Teplice
Kategória:Čremošné
Kategória:Horná Štubňa
Hülegü

thumb|Hülegü

**Hülegü** (1217 – † 8. február 1265) známy aj ako **Hulagu** alebo **Hulegu** (,  , ) bol mongolský panovník, ktorý dobyl veľké územia v juhozápadnej Ázii. 

Bol synom Tolujchána a vnukom Džingischána. Jeho bratmi boli Ariq Böke, Möngke a Chubilaj. Hülegü so svojou armádou značne rozšíril juhozápad Mongolskej ríše a založil Ílchanát, možného predchodcu neskoršej Safíjovskej ríše a budúceho iránskeho štátu. Mongoli pod velením Hülegüho zničili vtedajšie centrum islamu, Bagdad, a tiež oslabili Damask, čím spôsobili presun islamu na mamelucké územia. Zhruba v tretej generácii po dobytí Bagdadu začali prijímať islam a postupne splynuli s miestnym obyvateľstvom.

## Pozri aj
* Džingischán
* Ílchanát
* Chubilaj
* Mongolská ríša

## Zdroj
* 

Kategória:Dejiny Mongolska
Kategória:Cháni
Kategória:Narodenia v 1217
Kategória:Úmrtia v 1265
Kategória:Vládcovia Ílchanátu
Ľadový hokej na Zimnej univerziáde

thumb|200px|Logo Univerziády
**Ľadový hokej** sa **na Zimnej univerziáde** hrá od roku 1962. Bola to v poradí druhá Zimná univerziáda a konala sa v talianskom Sestrières. Ľadový hokej absentoval na štyroch univerziádach: 1960 (v Chamonix), 1964 a 1978 (v Špindlerovom Mlýne) a 1975 (v talianskom Livigne). Do roku 2007 sa hral iba v kategórii mužov, od roku 2009 sa koná aj ženský turnaj. V súčasnosti je ľadový hokej jedným z ôsmich športov, ktoré je usporiadateľ povinný zaradiť do programu Zimnej univerziády.

## Prehľad medailistov
### Mužský turnaj

### Počet medailí po ZU 2025 (len muži)
} USA
|0
|1
|1
|**2**
|-
|10.
| Rumunsko
|0
|1
|1
|**2**
|-
|12.
| Bielorusko
|0
|1
|0
|**1**
|-
|13.
| Švédsko
|0
|0
|1
|**1**
|-
|13.
| Japonsko
|0
|0
|1
|**1**
|}

### Ženský turnaj

### Počet medailí po ZU 2025 (len ženy)

## Zdroje
Superšportový automobil

[náhľad|[Mercedes-Benz SLS AMG]]
[náhľad|[Saleen S7 Twin-Turbo]]
[náhľad|[Porsche Carrera GT]]
[náhľad|[Lamborghini Reventón]]
[náhľad|[Ferrari Enzo]]
[náhľad|[Pagani Zonda|Pagani Zonda R]]
[náhľad|[Bugatti Veyron]]
[náhľad|[Ultima GTR]]

**Superšportový automobil** alebo **superšport** je spravidla veľmi luxusný „exotický“ automobil, ktorého výkon je oveľa vyšší ako je výkon súčasných športových automobilov. Collins English Dictionary ho definuje ako *„veľmi drahý, rýchly alebo silný automobil s centrálne umiestneným motorom“*. Vo všeobecnej rovine sa uvádza: *„musí byť veľmi rýchly, s odpovedajúcim športovým riadením“*, *„mal by byť elegantný a pútavý“* a jeho cena by mala byť *„jednou vo svojej vlastnej povýšenej atmosfére“*.

Správne použitie termínu je však subjektívne a sporné, obzvlášť medzi nadšencami. Superšportový automobil môže mať veľa podôb, vrátane obmedzenej výroby špeciálov „elitnej“ automobilky, ktorá štandardne vyrába automobily, ktoré skrývajú veľkú silu a výkony, rovnako ako modely, ktoré sa odvolávajú na *„hardcore nadšencov“* z *„automobiliek na okraji [[automobilový priemysel|automobilového priemyslu]]“*.

## Superšportové automobily (2000 – súčasnosť)

Všetky údaje sa vzťahujú na najsilnejší model každého automobilu

## Referencie

## Literatúra
* 
* 
* 

## Pozri aj
* Športový automobil
* Grand tourer

## Iné projekty

Kategória:Automobily podľa triedy
Jana Čarnoká

**Jana Čarnoká** (* 18. marec 1987, Krompachy) je slovenská basketbalistka, hrajúca za basketbalový klub Dobrí anjeli Košice a za reprezentáciu SR.

## Životopis
S basketbalom začala ako osemročná v Krompachoch, venovala sa mu aj na osemročnom športovom gymnáziu. Profesionálnu kariéru odštartovala v klube UMB Banská Bystrica a od sezóny 2005/2006 je hráčkou klubu Dobrí anjeli Košice. Jej trénermi boli Rusák, Krnáč, Porubčan, Žbirka, Vladimír Karnay a Štefan Svitek.

## Úspechy
Najväčší doterajší úspech Jany Čarnokej je zisk zlatej medaily na Mládežníckej olympiáde EYOF v roku 2003 v Paríži. V roku 2010 si s družstvom slovenskej reprezentácie vybojovala postup na majstrovstvá Európy. V drese košického družstva získala 5 titulov majstra Slovenska (2006 - 2010).

Kategória:Slovenské basketbalistky
Kategória:Osobnosti z Krompách
Katarína Hricková

**Katarína Hricková** (* 12. máj 1980, Lučenec) je bývalá slovenská basketbalistka. Hrala v basketbalovom klube Dobrí anjeli Košice a v reprezentácii SR.

## Životopis
Po absolvovaní základnej školy vo svojom rodisku študovala na Osemročnom športovom gymnáziu v Banskej Bystrici a na Fakulte humanitných vied UMB Banská Bystrica.

Basketbal hrá od roku 1996; trénovali ju Sedmák, Doušek, Žbirka a Štefan Svitek. Hrala v niekoľkých kluboch doma aj v zahraničí: UMB Banská Bystrica, BK Loko Karlove Vary, LKS Lodž (Poľsko), BG Dorsten (Nemecko), UNI GIRONA (Španielsko). Vo svojom súčasnom klube Dobrí anjeli Košice získala 2 tituly majstra Slovenska.

## Úspechy
Jej najväčším doterajším úspechom je účasť na ME hráčok do 20 rokov a postup na ME v kategórii žien. 

Kategória:Slovenské basketbalistky
Kategória:Osobnosti z Lučenca
Mary Anningová

**Mary Anningová** (* 21. máj 1799, Lyme Regis, Spojené kráľovstvo - † 9. marec 1847, Lyme Regis) bola anglická zberateľka fosílií a paleontologička. 

Jej otec bol povolaním tesár a predavač fosílnych kuriozít. V roku 1811 objavila kompletnú kostru morského plaza rodu Ichtyosaurus, ktorý je dodnes vystavený v *Natural History Museum* v Londýne. O desať rokov neskôr objavila prvého Plesiosaura a roku 1828 pterodaktyla. 

Je označovaná za jedného z najvýznamnejších objaviteľov pravekých tvorov v začiatkoch paleontológie. V neskorších fázach svojho skúmania spolupracovala aj s Thomasom Birchom a stala sa čestnou členkou britskej geologickej spoločnosti.

Zomrela predčasne na rakovinu prsníka vo svojich 47 rokoch.

## Iné projekty

## Zdroj

Kategória:Britskí paleontológovia
Kategória:Úmrtia na rakovinu prsníka
Kategória:Úmrtia na rakovinu v Anglicku
Ieper

**Ieper** je belgické mesto vo Flámskom regióne v provincii Západné Flámsko.

## Obyvateľstvo
Mesto má približne 34 962 obyvateľov (2010). 

## Mestské časti
Od 1. januára 1977 mesto Ieper pozostáva z týchto častí (bývalých obcí):
* Ieper
* Brielen
* Dikkebus
* Sint-Jan
* Hollebeke
* Voormezele
* Zillebeke
* Boezinge
* Zuidschote
* Elverdinge
* Vlamertinge

## Osobnosti mesta
* Cornelius Jansen (* 1585 – † 1638), holandský katolícky teológ, zakladateľ jansenizmu, biskup ieperský
* Emma Meessemanová (* 1993), basketbalistka

## Partnerské mestá
* 20px Lehrte, Nemecko
* 20px Saint-Omer, Francúzsko
* 20px Siegen, Nemecko
* 20px Wa, Ghana

## Referencie


## Iné projekty

## Externé odkazy
* Oficiálne stránky mesta


Kategória:Mestá v Belgicku
Daniela Číkošová

**Daniela Číkošová** (* 15. september 1982, Košice) je bývalá slovenská basketbalistka. 

## Životopis
V Košiciach absolvovala základnú školu a prvé dva ročníky gymnázia. V stredoškolskom štúdiu pokračovala na Gymnáziu v Ružomberku, kde získala maturitu.

Basketbalu sa venuje od svojich desiatich rokov. Prvé basketbalové úspechy získala v mládežníckych kategóriách, kde ju trénoval Vladimír Karnay; neskôr to boli ďalší tréneri – Hejková, Mozgova, Onuška, Kováčik a Svitek. Šesť rokov bola hráčkou Ružomberku (19982004), jednu neúplnú sezónu odohrala v zahraničí – v poľskom Lotose Gdyňa a od roku 2005 pôsobila v košickom klube Dobrí anjeli.

## Úspechy
Jej najväčší basketbalový úspech sa spája s najslávnejšou érou ružomberského basketbalu. V drese SCP Ružomberok získala štyri tituly Majstra Slovenska a titul víťaza Euroligy v roku 2000. S Dobrými anjelmi Košice získala 5 zlatých medailí v najvyššej slovenskej súťaži. Kariéru ukončila v roku 2011.

## Referencie

Kategória:Slovenské basketbalistky
Kategória:Osobnosti z Košíc
Philip J. Currie

**Philip J. Currie** (celým menom Philip John Currie) je kanadský paleontológ a autor mnohých kníh o dinosauroch vrátane knihy *Renesancia Dinosaurov* z roku 1994. Vo svojich štúdiach sa špecializuje na fosílne plazy obdobia permu, diapsidné plazy z Afriky a Madagaskaru a rané typy synapsidov z Európy a USA.

## Použitá literatúra
* David Lambert, Darren Naish a Elizabeth Wyseová: *Dinosaury a život v praveku*, Bratislava, 2002.

Kategória:Absolventi McGill University
Kategória:Kanadskí paleontológovia
Kategória:Kanadské osobnosti
Kategória:Osobnosti z Bramptonu (Ontário)
Ivana Jalčová

Bc. **Ivana Jalčová** (* 25. október 1983, Košice) je bývalá slovenská basketbalová reprezentantka, hrávajúca na pozícii rozohrávačky. V minulosti bola kapitánkou basketbalového klubu Good Angels Košice. Od roku 2016 pôsobí v rôznych trénerských funkciách, v sezóne 2020/21 je asistentkou trénera tímu Young Angels Košice.

## Životopis
Rodáčka z Košíc začala s basketbalom už v piatom ročníku na základnej škole, pokračovala v ňom na gymnáziu a venovala sa mu aj popri štúdia na Prešovskej univerzite. V rokoch 20092011 absolvovala Jalčová bakalárske štúdium v programe učiteľstvo telesnej výchovy a trénerstvo na Fakulte športu.

Najdlhšiu časť jej basketbalovej kariéry ju trénoval Karnay, ale aj ďalší tréneri – Ján Krajňák, Maroš Kováčik, Štefan Svitek, Tibor Jány a v reprezentácii Marián Matyáš. Vo prvej fáze svojej kariéry hrala v dvoch košických tímoch – BK Cassovia Košice a Good Angels Košice. Na svojom konte mala v roku 2011 už 7 titulov zo slovenskej extraligy a bola kapitánkou basketbalového klubu Good Angels Košice, v ktorom pôsobila už osem sezón.

V roku 2014 Jalčová prestúpila do tureckého tímu Kayseri AGÜ Spor, v decembri 2014 sa vrátila do BK IMOS Brno.

Profesionálnu kariéru bola Jalčová nútená prerušiť a následne ukončiť po zranení kolena v marci 2015.

### Reprezentačná kariéra
Jalčová bola súčasťou slovenského tímu na Majstrovstvách Európy v basketbale žien v roku 2009.

### Trénerská kariéra
V januári 2016 začala najprv dočasne pôsobiť ako asistentka trénera Good Angels, Maroša Kováčika.
 
Od októbra 2018 do septembra 2019 bola Jalčová trénerkou reprezentácie kadetiek Slovenska na Majstrovstvá Európy v basketbale dievčat do 16 rokov.

V sezóne 2020/21 je asistentkou trénera tímu Young Angels Košice, Radka Dvorščáka.

## Referencie



Kategória:Slovenské basketbalistky
Kategória:Osobnosti z Košíc
Kategória:Absolventi Fakulty športu Prešovskej univerzity v Prešove
Jezerní potok (prítok Vltavy)

**Jezerní potok** je malý vodný tok na Šumave v Juhočeskom kraji v Česku. Jeho dĺžka činí približne 10&nbsp;km.

## Priebeh toku
Pramení pri hore Plechý a potom se vlieva do Plešného jazera (odtiaľ názov). Tečie ďalej na sever, pri Rosenauerovej kaplnke sa malým akvaduktom dostane cez Schwarzenberský plavebný kanál. Na začiatku Jelenského údolia sa stáča na juhovýchod a ďalej pokračuje okolo Mazníka a Kocovej píly k Novej Peci, pri ktorej sa 400&nbsp;m severne od dediny Dlouhý Bor vlieva do vodnej nádrže Lipno ako pravý prítok Vltavy.

## Referencie


## Zdroj

Kategória:Okres Prachatice
Kategória:Povodie Vltavy
Kategória:Šumava
Bystrické sedlo

**Bystrické sedlo** () je sedlo v hlavnom hrebeni Kremnických vrchov, oddeľujúce vrcholy Skalka a Mýtny vrch (). Je pomenované podľa Banskej Bystrice, nad ktorou sedlo leží.

## Prístup
* po  značke zo Skalky alebo Králického sedla 
* po  značke z obce Králiky alebo rázc. Skalka

## Referencie

## Zdroje
* Poloha na turistickej mape

Kategória:Sedlá v Kremnických vrchoch
Kategória:Geografia Banskej Bystrice
Kategória:Kremnica
Kategória:Geografia okresu Žiar nad Hronom
Kategória:Pomenovania podľa Banskej Bystrice